Matriek bepaal jou lewe vorentoe ... | News24
Matriek bepaal jou lewe vorentoe ...
Matrieks se eindeksamen is hier en die druk is groot om suksesvol te wees, want resultate beïnvloed nie net loopbaankeuses nie, maar ook die rigting van jou lewe vorentoe.
Wat is dus die beste benadering tot hierdie finale stap in 'n mens se skoolloopbaan en hoe gee jy jouself die voordeel om jou studies effektief aan te pak?
.Stel jouself in om nie te stres en paniekerig te raak nie. Normale stresvlakke kan jou vinniger en doeltreffender help dink, maar as jou angs oorweldigend word, kan dit die teenoorgestelde uitwerking hê.
.Navorsers het bevind dit is beter om in een sessie te fokus op verskillende maar verwante vaardighede of konsepte, eerder as om intensief op 'n enkele een te fokus. Dit gaan 'n dieper indruk op die brein help laat.
.Dit help ook om meer te skryf: maak notas van die inligting in die handboek, maak hersienings-pakkies en maak breinkaarte. Dit gaan inligting help vaslê en behoud verbeter.
.Vermy kort voor die eksamen leer (cramming) – spasieer eerder jou studie so dat jy inligting gemaklik kan inneem.
.Gebruik die internet wanneer my moet, of jy raad oor die beste studeertegnieke soek en of jy 'n uitvoeriger verduideliking van 'n onderwerp soek. Toets jou gedurig; dit gaan jou die inligting beter help bêre en dit toegankliker maak.
.Wees bewus van jou sterk- en swakpunte en dink aan die tye dat jy suksesvol was en wat jy gedoen het om daardie sukses te behaal. Bly kalm, bly positief en fokus net op die eksamen wat voorlê. Dink later aan alles wat volgende jaar moet gebeur. (-Huisgenoot)